SEBUAH SIRI ASLI NETFLIX
Lanun.
Kisah mitos dan legenda.
Pegang dia!
Pegang kuat-kuat!
Penjenayah berani
yang membunuh serta mencetuskan huru-hara di tengah lautan.
Penyangak berbahaya ini bukanlah rekaan Hollywood.
Mereka memang wujud.
Nama aku Blackbeard!
Zaman Keemasan Lanun
bermula selepas perang antara England dan Sepanyol.
England menang.
Tetapi Empayar Sepanyol tetap kuasa yang digeruni…
hinggalah malam ia kehilangan armada harta karunnya.
Sepanyol jatuh miskin.
Kekayaannya bertaburan di dasar lautan.
Harta yang karam itu menarik perhatian kelasi penyangak
yang meredah lautan Caribbean dan pantai timur benua Amerika.
Benjamin!
Ramai antara lanun ini menjadi legenda.
Antaranya Benjamin Hornigold.
Tiba masa untuk kita halang Jennings.
Henry Jennings.
Mana akan hancur dulu?
Semangat kau,
atau penumbuk aku?
"Black Sam" Bellamy.
Kibarkan bendera hitam!
Baiklah. Mari kita tengok kehebatan kelasi Perancis.
Bukan semuanya lelaki. Anne Bonny.
Tidak!
- Berhenti! - Elok kau biar kami pergi.
Serta lanun termasyhur antara semua,
Edward Thatch, atau lebih dikenali sebagai Blackbeard.
Sebab aku gila.
Tapi selicik musang.
Bangun!
Lanun Caribbean mencetuskan rasa gentar
kepada empayar paling berkuasa di dunia.
Si kaya merompak si miskin atas nama undang-undang.
Kami merampas daripada si kaya dengan keberanian.
Robin Hood lautan ini mengubah sejarah.
Kelasi tak boleh dihukum tanpa persetujuan anak kapal.
Mereka percaya kepada kesaksamaan
dan pembebasan hamba.
Kamu bukan lagi hamba!
Kamu kini di bawah undang-undang lanun.
Malah, mereka juga menubuhkan republik demokrasi.
Nassau! Republik lanun yang baru.
Merekalah nenek moyang sebenar Amerika moden.
Lanun Caribbean muncul akibat konflik yang menggerunkan.
Selama 12 tahun, Eropah berperang.
Perang Rebut Takhta Sepanyol
boleh digelar sebagai Perang Dunia Sifar.
Semuanya bermula
apabila Sepanyol membentuk perikatan dengan Perancis
untuk membentuk kuasa terbesar di dunia.
Kuasa Eropah lain,
Inggeris, Belanda, dan Austria anggap perikatan itu ancaman.
Perang tersebut dengan pantas merebak ke Caribbean,
gerbang Dunia Baru, iaitu sumber kekayaan luar biasa Sepanyol.
Kepulauan Caribbean juga merupakan laluan ke Amerika Selatan,
tempat orang Sepanyol melombong emas dan perak yang banyak.
Perak yang dilombong itu perlu dibawa ke Eropah melalui Caribbean.
Untuk tempoh yang lama, Sepanyol mengawal Caribbean.
Kemudian, pihak Inggeris datang.
Sepanyol menemui Dunia Baru melalui Christopher Columbus.
Jadi, kehadiran kuasa Eropah lain,
contohnya, England di Jamaica, Barbados, Bermuda, dan Bahamas.
Kehadiran itu dianggap sebagai pencerobohan.
Sepanyol mahu mereka pergi.
Tapi pihak Inggeris enggan berganjak.
Perang itu ialah peluang untuk Sepanyol menghalau mereka.
Jamaica ialah kubu kuat Britain di rantau itu.
Tapi kerajaan Britain tiada wang untuk membiayai tentera laut ke sana.
Jadi, mereka mengerah pasukan lanun mereka.
- Nampak macam penuh harta! - Bagus!
Namun, gelaran lanun terlalu menghina buat mereka.
Mereka diberikan gelaran lebih hebat,
iaitu privatir.
Kelasi upahan yang dibiayai wang persendirian.
Mereka kemudiannya melawan Sepanyol di bawah lesen rasmi kerajaan Britain,
yang dikenali sebagai "surat marque".
Semasa Perang Rebut Takhta Sepanyol, 1,622 surat marque diberikan
oleh Mahkamah Admiralti Diraja Inggeris.
Maksudnya ada 1,622 helai kertas
yang membenarkan seseorang kapten
untuk merompak kapal Sepanyol.
Kerajaan Britain memperoleh tentera laut upahan tanpa kos.
Privatir pula mendapat hasil lumayan merompak orang Sepanyol.
Kemudian, selepas 12 tahun, perang terhenti.
Kos perang telah mencapai tahap merugikan
bagi semua yang terlibat.
British menjadi pemenangnya.
Mereka menang. Tapi Raja George I jatuh miskin…
dan mahukan keamanan tidak kira apa pun.
Serangan ke atas pedagang Sepanyol mesti dihentikan.
Serta-merta.
Apabila perang berakhir, tugas privatir tidak lagi lumayan.
Tiada musuh, tiada rampasan.
Jadi, ribuan privatir hilang punca pendapatan.
Mereka juga mendapati
ramai kelasi berkebolehan lain yang menganggur.
Jumlah tentera laut dikecilkan.
Dari kira-kira 50,000 orang pada tahun 1712
kepada hanya 14,000 orang.
Pengangguran yang besar.
Terutama sekali pengangguran yang besar dalam kalangan orang
yang hanya tahu belayar, bertarung, dan mencuri.
Selama 12 tahun berkhidmat setia.
Dibuang begitu saja tanpa pampasan atau pencen.
Ini pengkhianatan.
Aku setuju, kawan.
Aku setuju.
Tapi tiada gunanya melawan kerajaan.
Ayat yang sama lagi.
Aku tak rasa keamanan akan kekal.
Individu seperti Benjamin Hornigold mempunyai kerjaya yang hebat
semasa Perang Rebut Takhta Sepanyol, sebagai seorang privatir.
Latar belakangnya kurang diketahui. Tak direkodkan,
kerana dia kelasi pedagang.
Jadi, dia hanya buruh kasar di atas kapal.
Hornigold dibiarkan begitu saja
oleh pihak British
dan disuruh mencari kerja lain.
Dua belas tahun.
Senyap, kawan.
Selagi ada tentera di sini,
elok jangan cakap tentang khianat.
Tak adil.
Hornigold tahu
tiada siapa boleh dipercayai,
terutama sekali pesaingnya, Henry Jennings.
Jennings daripada keluarga Bermuda yang berjaya.
Selain hartanah di Bermuda,
Jennings juga memiliki sebuah estet di Jamaica.
Semasa perang, Henry Jennings terkenal
sebagai kapten privatir paling kejam.
Dia merasakan dirinya lebih hebat daripada penyangak seperti Hornigold.
Tengoklah, dia datang, Henry Jennings.
Kapten di laut,
tuan di darat,
bangsat di kedua-duanya.
Kawal orang-orang kau.
Kalau tak, aku yang buat.
Dia membesar di ladang.
Dia tengok cara hamba dilayan. Dia tahu cara buat orang ikut cakap dia,
iaitu melalui seksaan dan ketakutan.
Kau okey, bukan?
Mari kita minum.
Hornigold berasa jengkel
kerana walaupun raja melarangnya menyerang orang Sepanyol,
musuh lama terus menyerang kapal pedagang England.
Guarda Costa Sepanyol merupakan…
sekumpulan privatir sah yang diupah oleh kerajaan Sepanyol di Caribbean.
Secara teorinya, tugas mereka adalah
melindungi kepentingan perdagangan Sepanyol di sana.
Tapi mereka sebenarnya ancaman kepada perdagangan.
Selepas menyerang, kapal-kapal pertahanan pantai ini
merampas kapal-kapal Inggeris, terutamanya yang datang dari Jamaica.
Masalah kita tak rumit.
Orang Sepanyol menyerang kapal kita dan semakin kaya.
Selagi kita di bawah kawalan Garison Tentera Laut Diraja di Port Royal…
tangan kita terikat.
Jadi…
Mari kita keluar daripada kawalan tentera laut.
Tinggalkan Port Royal?
Dia ini faham.
Pergi ke tempat kita bebas guna kemahiran kita,
rompak kapal dagang Sepanyol.
Tempat itu…
ada di sini…
di tengah-tengah kepulauan Bahamas.
Kepulauan Bahamas pilihan yang baik jika hendak serang kawasan Sepanyol
kerana ia terletak merentasi laluan laut utama.
Angin pasat menyebabkan tiada kargo yang boleh menuju ke Sepanyol
tanpa berdepan serangan daripada pulau-pulau ini.
Bukan para kelasi itu saja
yang tidak suka pihak Sepanyol.
Pedagang tempatan di Jamaica
serta pedagang di England yang berdagang dengan Jamaica
sepakat mendesak agar sesuatu dilakukan
terhadap Guarda Costa.
Jadi, mereka melobi gabenor Jamaica,
Lord Archibald Hamilton.
Adakah raja tahu
hanya baginda saja
yang inginkan keamanan?
Saya memang dah sampaikan hal ini kepada Tuanku.
Tapi baginda tetap pendiriannya.
Baginda tahu orang Sepanyol masih merampas kapal kita?
Bagi Kapten Henry Jennings, ini peluang yang tidak boleh dilepaskan.
Mereka betul, tuan.
Pengawal Pantai Sepanyol hanyalah sekumpulan lanun.
Kargo kita lebih selamat semasa perang dulu!
Kami semua pemilik ladang.
Kami ada kuasa untuk lakukan sesuatu.
Jennings perlukan dua benda.
Armada yang cukup besar dan surat marque daripada kerajaan.
Apa pendapat kamu semua?
Kau sudah potong telinga ramai orang Sepanyol, Henry.
Aku cadangkan kau mengetuai armada kapal meriam.
Macam sebuah…
pasukan pertahanan.
Kalau begitu…
itu satu penghormatan.
Jennings sememangnya sesuai untuk dilantik oleh Archibald Hamilton…
bukan saja kerana pengalamannya sebagai privatir,
tapi juga kerana dia
anggota kelas atasan masyarakat Jamaica.
Jennings diberikan kuasa mengetuai armada
yang dibiayai para pedagang kepulauan itu.
Namun, tanpa surat marque, dia tidak boleh menyerang kapal Sepanyol.
Hornigold tidak memerlukan kebenaran rasmi
semasa dia tiba di kepulauan Bahamas
bersama sekumpulan privatir yang menganggur.
Kepulauan itu mempunyai ratusan pulau yang belum dipetakan
dengan terumbu karang yang belum direkodkan dan ditanda,
dan ribuan tempat bersembunyi yang boleh dimasuki kapal
dan kekal tidak diganggu dan dikesan.
Hornigold mengenal pasti pangkalan yang sesuai.
Pekan Nassau di Pulau New Providence.
Tuan-tuan.
Selamat datang ke New Providence, dan ke kediaman baru kita,
Nassau.
Nassau bukanlah sebuah pekan.
Ia cuma himpunan pondok dan rumah buruk.
Semasa perang, pihak Sepanyol telah memusnahkan Nassau.
Kerajaan British pula telah bertahun mengabaikan pekan buruk itu.
Tapi bagi kelasi yang kebuluran, ia merupakan syurga…
kediaman yang selamat di Caribbean.
Ada air bersih di sini,
dan Pulau Babi Hutan di sana. Banyak daging.
Dahulunya,
mereka privatir yang diberikan tauliah.
Mudah saja nak faham.
Privatir tanpa tauliah bersamaan dengan lanun.
Tetapi penghuni kolonial lama yang tinggal di Nassau
tidak menyukai pencerobohan lanun Jamaica yang kasar ini.
Thomas Walker merupakan pegawai kolonial.
Malah, dia saja pegawai yang tinggal.
Tumpang tanya, tuan.
Apa urusan kamu di Nassau?
Jadikannya kediaman kami.
Biar saya perkenalkan jiran baru kamu.
Untuk tujuan apa ya?
Sebagai patriot, tuan.
Patriot yang bertugas untuk Raja
dengan membalas perbuatan Sepanyol terhadap kapal kita.
Kau dah gila?
Pihak Sepanyol tunggu masa nak menyerang.
Perbuatan kau hanya akan menimbulkan provokasi.
Mereka pasti takkan berani ke Nassau sekarang.
Anggap ini perlindungan.
Kau akan buat kita terbunuh!
Jangan ingat ini dah selesai!
Jumpa lagi.
Ketika Hornigold dan kumpulan lanunnya jatuh hati dengan Nassau,
1,930 km di utara,
bakal legenda dunia lanun,
Samuel Bellamy pula jatuh cinta.
Sepertimana ratusan kelasi Inggeris lain selepas perang,
dia telah dibuang oleh tentera laut di Amerika.
Kini, dia menganggur dan tiada wang.
Entah bagaimana, dia sampai ke Massachusetts Timur.
Kemudian, legendanya bermula.
Dia bertemu sang heroin kita.
Mary Hallet yang cantik.
Sam Bellamy jatuh cinta pandang pertama,
tapi dia kelasi miskin tak berharta.
Tolonglah…
- Mary… - Tidak, Sam Bellamy.
Sayangku.
Kau cedera.
Mary jatuh cinta dengan lelaki dari dunia berbahaya.
Kadangkala, di penjara lagi baik daripada di kapal.
Kekejaman, pembulian, dan pemangsaan oleh ramai kapten memang diketahui.
Ia budaya yang dipenuhi kekejaman.
Kadangkala anak kapal dipukul sampai mati atas kesalahan kecil.
Aku buat kau jijik?
Sikit pun tak.
Lega aku dengar.
Sebab perempuan jarang kahwini lelaki yang menjijikkan bagi mereka.
Cinta terlarang Sam Bellamy kepada Mary
akan mendorong kelasi jujur ini
menjadi antara lanun paling hebat sepanjang zaman.
Tapi, bukan sekarang.
Dari kediaman baru mereka,
orang-orang Hornigold menyerang pedagang Sepanyol dengan mudah.
Hornigold yang beroperasi di Bahamas,
terus berkembang, memperoleh kapal lebih kuat.
Kamu akan berterima kasih nanti. Aku akan buat kamu kaya.
Kerja bagus, upah setimpal, betul?
Apa Sepanyol nak buat dengan duit sebanyak ini?
Para lanun ini memperoleh hasil lumayan,
tapi kolonis lama Nassau berasa bimbang.
Thomas Walker sangat bimbang tindakan lanun-lanun itu,
iaitu menyerang kapal Sepanyol
akan mencetuskan tindakan ketenteraan oleh Sepanyol.
Dia mula menghantar surat meminta bantuan
pihak berkuasa dari tempat lain dan London.
Aduan Walker juga diterbitkan oleh akhbar.
Tak lama selepas itu, nama Hornigold
terpampang di dada satu-satunya akhbar di Amerika Utara.
Akhbar bernama The Boston News-Letter.
Walker mahu menarik perhatian kerajaan terhadap kegiatan lanun Hornigold.
Tapi ia memakan diri.
Kisah orang menjadi kaya kerana harta karun
merupakan jemputan kepada bakal-bakal lanun.
Rasa bersemangat dengan kejayaan Hornigold,
Paulsgrave Williams, individu terkenal kita yang seterusnya,
merupakan ahli perniagaan yang memerlukan seorang kapten.
Kau macam kena minum.
Memang pun.
Paulsgrave Williams ialah anak ketua peguam Rhode Island.
Ibunya merupakan keturunan Raja Plantagenet dari England.
Bellamy seorang kelasi terlatih dan mungkin askar tempur terlatih juga.
Williams mencari seseorang yang boleh mengetuai pelayaran.
Aku ada masalah juga.
Mungkin kita boleh kongsi cerita.
Kalau kau belanja minum, boleh saja.
Sam Bellamy, bekas tentera laut.
Jatuh cinta dengan gadis tercantik di Cape Cod.
Paulsgrave Williams.
Kedua-duanya itu bukan masalah.
Gadis itu ada ayah.
Dia takkan serahkan anak gadisnya kepada
lelaki miskin tiada harapan macam aku.
Kalau begitu, aku mungkin…
ada penyelesaiannya.
Pada 5 April,
Benjamin Hornigold merampas kapal Sepanyol.
Kargonya ialah sutera, rum, dan gula,
serta wang…
dianggarkan berjumlah 52,700 kepingan perak lapan.
Mereka ambil begitu saja!
Aku ahli perniagaan yang bijak, tukang perak.
Aku jauhari yang mengenal manikam.
Apabila aku tengok pulangan sebegini untuk kerja sehari…
aku tahu ini bidang yang berbaloi diterokai.
Jadi, ini masalah aku.
Aku penghuni pulau yang tak pandai belayar.
Tak sangka wujud orang macam aku.
Aku ada wang untuk membiayai ekspedisi untuk ganggu perdagangan.
Tak kisah orang Inggeris, atau Sepanyol.
Kita orang Scotland tak peduli.
Tapi aku perlukan kapten yang bagus.
Jika kau kelasi sehebat yang diceritakan…
maknanya kita ada dua masalah
dengan satu penyelesaian.
Aku bukan saja kelasi yang bagus.
Aku kelasi yang hebat.
Tapi…
Jika ayah Mary tak benarkan kahwini penganggur,
apatah lagi penjenayah?
Terima kasih belanja minum dan tawaran itu.
Tapi nampaknya, aku masih dengan masalah aku…
dan kau, masalah kau.
Dengan itu, kerjasama terkaya dalam sejarah lanun
kelihatan seperti tidak akan berlaku.
Hinggalah satu peristiwa menghuru-harakan Caribbean.
23 Julai, 1715.
Flotila paling bernilai dalam sejarah,
berangkat dari Havana ke Sepanyol.
Armada yang kononnya membawa pinggan ini
dipenuhi dengan emas dan perak
yang dilombong di jajahan Sepanyol di Amerika Selatan.
Sepanyol bergantung pada armada ini
untuk mata wang, harta, dan hasil.
Ia merupakan cara yang paling jelas
untuk Sepanyol menampung penjajahannya di serata dunia,
selain untuk penyelenggaraan dan operasi di negara sendiri.
Perang dan cuaca telah menghalang armada ini belayar lebih sedekad,
tapi kini Sepanyol memerlukan wang.
Sepanyol yang hampir muflis pada akhir Perang Rebut Takhta Sepanyol
kini terdesak.
Harta yang dibawa oleh 11 buah kapal
berjumlah kira-kira 14 juta peso,
yang bersamaan jutaan dolar dalam mata wang A.S. sekarang.
Kargo itu adalah yang paling bernilai
pernah belayar merentas Atlantik.
Tapi pihak Sepanyol tahu mereka berdepan risiko keadaan cuaca
Ketika itu musim ribut taufan.
Ketika armada itu dalam perjalanan ke pantai Florida,
jangkaan yang paling teruk berlaku.
Armada harta itu menghala ke tengah-tengah ribut.
Bayangkan ketakutan armada Sepanyol itu
apabila langit mula gelap.
Mereka berdepan ombak setinggi 12 hingga 15 meter.
Ia menghempas mereka.
Bukan ombak yang jadi masalah, tapi anginnya.
Kapal-kapal itu ditolak semakin jauh dari pantai oleh ribut.
Jika tali-temali tidak dipasang cepat, tiang boleh patah.
Satu demi satu karam.
Ribuan orang lemas.
Sebelas geliung Sepanyol musnah,
menghamburkan emas dan perak yang banyak,
berdekatan Pantai Vero di Florida.
Wang yang sebanyak-banyaknya ada di dalam kapal-kapal ini.
Berita kemusnahan ini tersebar pantas.
Ini macam menemui…
minyak, malah lebih lagi.
Orang yang paling dekat untuk mengautnya?
Benjamin Hornigold.
Dia antara orang Inggeris terawal sampai kepada harta Sepanyol itu
dan mendapat kekayaan pantas.
Tidak lama selepas itu, berita durian runtuh Hornigold
sampai ke Port Royal di Jamaica.
Apabila Gabenor Hamilton mendengar khabar armada harta Sepanyol
telah musnah di Florida, dia mahu turut serta.
Ini semakin mengarut.
Tuan Hamilton!
Tuan nak jumpa?
Harta Sepanyol.
Kau ada armada lengkap bersenjata di pelabuhan.
Patutkah pelabur duduk saja sedangkan lanun jadi kaya?
Godaannya begitu hebat.
Hingga memerlukan tipu daya rasmi.
Saya nak jelaskan yang saya tahu apa tuan minta.
Pihak Sepanyol isytiharkan harta itu dilindungi.
Sebarang rampasan akan dianggap tindakan menyerang.
Jadi, kita katakan tindakan ini bukan untuk…
merampas daripada kapal Sepanyol, tapi untuk…
menangkap lanun yang mahukan harta itu.
"Armada pertahanan" Jennings ada satu tujuan.
Merompak lanun yang telah merompak Sepanyol.
Jika ada harta yang dicuri ini…
jatuh ke tangan kita?
Kalau begitu…
tindakan itu bukanlah menyerang Sepanyol.
Perjanjian dibuat.
Jennings mendapat surat marque dan bebas bertindak.
Keputusan itu akan disesali oleh Hamilton seumur hidup.
Jennings berangkat mencari harta karun,
tapi selepas berminggu,
tiada pun bangkai kapal Sepanyol kelihatan.
Dia semakin geram.
Tapi, kapal surat Sepanyol muncul di hadapannya.
Inilah misteri kehidupan.
Pengemudi Hornigold boleh bawa dia
terus ke bangkai kapal Sepanyol…
tapi aku tergapai-gapai di lautan
seperti orang buta!
Nasib baiklah…
aku ada kau…
kapten Sepanyol aku sendiri
untuk bawa aku kepada harta itu.
Baiklah, aku akan anggap keengganan kau ini sementara saja.
Kau akan beritahu aku.
Persoalannya sekarang…
apa yang akan hancur dulu?
Semangat kau?
Atau penumbuk aku?
Dalam kalangan anak kapal Jennings yang tegar ialah…
Biar saya buat, tuan.
…penyangak ganas yang memburukkan nama lanun.
Siapa kau?
Charles Vane,
tuan.
Sedia berkhidmat.
Baiklah.
Charles Vane dilahirkan di Wapping, London.
Kehidupan di London ketika itu teramatlah sukar.
Tidak banyak diketahui tentang kehidupan Vane
di London yang penuh jenayah.
Apabila jeritan kesakitan si pendosa sampai ke telinga kamu…
Lihatlah…
Cuba bayangkan keadaannya…
seorang budak membesar di jalanan yang teruk.
Kematian. Keganasan.
Hukuman mati di khalayak ramai menjadi hiburan.
Tidak hairanlah, apabila masyarakat
mengajar kanak-kanak perkara kejam,
ia melahirkan raksasa kejam.
Dalam hal Vane pula, dia menjadi ketakutan semua orang.
Jangan.
- Jangan? - Jangan.
- Ya. - Jangan.
Jangan!
Ada kem.
Ada yang pandai bahasa pelik?
Hentikannya! Tolonglah!
Hentikannya!
Jangan.
Mereka ada emasnya!
Itu jawapannya, kapten.
Charles Vane.
Melalui kemahiran "memujuk" Vane,
Jennings dapat tahu sesuatu yang lebih bernilai
daripada lokasi bangkai kapal.
Dia dapat tahu banyak harta telah dijumpai semula
dan disimpan di sebuah kem di pantai.
Semasa Jennings mula belayar untuk mencari harta Sepanyol,
Sam Bellamy telah berjaya mendapatkan Mary Hallett.
Ibu bapanya tidak merestui hubungan mereka.
Mereka petani kaya yang tidak merasakan
Sam dapat tanggung Mary.
seperti yang sepatutnya.
Ibu bapanya takkan benarkan dia kahwini lelaki teruk itu.
Namun, Mary ada idea lain.
Masyarakat ketika itu tegas dalam beragama.
Mereka bukan masyarakat yang menerima
hubungan seks luar nikah.
Mary?
Betina sundal!
Jangan sentuh dia.
Jika kau sentuh dia,
aku akan ajar kau.
- Kau tak layak untuk anak aku! - Jangan menjerit.
Mary!
Aku akan kembali.
Aku bersumpah akan bawa balik harta melebihi ayah kau mahu.
Kau pula!
Jangan sentuh dia.
Berambus dari sini.
Sekarang!
Dengan itu, harta Sepanyol menjadi satu-satunya harapan Bellamy.
Paulsgrave Williams pula ada sumber untuk mendapatkannya.
Semakin hari,
aku semakin kagum dengan si Hornigold.
Mengambil harta di pantai Florida di depan orang Sepanyol?
Hebat betul!
Aku sedih, tapi dia memang berani.
Setuju!
Aku nak ajak minum, Paulsgrave.
Kau akhirnya putuskan untuk hidup bujang ya, Sam?
Mary takkan kahwini penjenayah.
Tapi aku tak rasa mengutip harta itu satu kesalahan.
Bellamy mahu wang supaya dia boleh kembali kepada kekasihnya
dan yakinkan ibu bapanya yang dia boleh diharap.
Bawakan minuman untuk Kapten Bellamy.
Kapten! Kapten Jennings!
Itu pun dia.
Emas Sepanyol dijaga oleh sekumpulan orang Sepanyol yang tidak seberapa.
Mereka tiada tandingan
dengan privatir British yang berpengalaman.
Dalam kegelapan malam, dia mengerahkan
tiga pasukan askar.
Jennings sememangnya memikirkan keuntungan.
Ada harta yang begitu banyak di sana dan dia ingin mendapatkannya terus.
Dia mungkin rasa tidak salah
untuk ambil harta itu daripada orang Sepanyol.
Mereka tahu yang mereka bermain dengan api.
Pantai Florida merupakan kawasan Sepanyol.
Kapten!
Bangun!
Cepat!
Adakah ini perang?
Laksamana Salmon cuba berunding
dengan menawarkan 25,000 peso jika mereka beredar.
Mereka menolak.
Kami mahu…
semuanya.
Faham?
Kau boleh…
Semua yang ada!
Jika kau…
Bising sampai tak boleh nak fikir.
Vane, boleh kau…
Kamu semua.
Ambil semuanya.
Jangan tinggal apa-apa.
Terima kasih.
Baik.
Ini perang.
Jennings dan orangnya mengambil
harta berjumlah hampir 80,000 paun.
Sepanyol dan Britain berdamai waktu itu.
Jadi, wujud risiko tercetusnya semula konflik.
Dalam perjalanan pulang ke Jamaica,
Jennings memutuskan untuk singgah di Nassau…
untuk menunjuk-nunjuk kejayaannya kepada Hornigold.
Ada rasa tidak puas hati hinggakan dia sanggup buat begitu.
"Siapa kau, Hornigold,
dengan kumpulan selekeh kau yang beroperasi di koloni gagal ini?"
Tapi Flying Gang Hornigold semakin berkembang hari demi hari,
dan hasil terkininya ialah berlian.
- Tuan Hornigold. - Siapa nak jumpa?
Peminat lagi, kapten?
Maaf. Saya Edward Thatch.
Tuan seorang legenda.
Ada baca akhbar The Boston News-Letter?
Apa aku boleh bantu?
Saya dari Jamaica.
Keluarga saya ada tanah di sana.
Thatch menyerahkan harta pusaka kepada ahli keluarganya
dan menjadi anak kapal dagang Jamaica.
Itu menunjukkan dia agak berpendidikan, tidak miskin.
Saya ingin jadi anak kapal tuan untuk belajar.
Saya sanggup bayar.
Perantis lanun?
Tak sangka itu pun ada.
- Pandai guna senapang lantak? - Ya.
Angkat tong?
Boleh.
Teguk arak laju-laju dan tak muntah?
Habiskan gaji untuk perempuan?
Tangkap tikus?
Tidur dipenuhi kutu?
Kapten!
Kita ada masalah. Jennings di sini.
Dia bawa balik banyak hasil daripada bangkai kapal.
Kamu berdua ya?
Tepat sekali.
Jurumudi, bagi kerja kepada dua orang ini.
Hornigold tidak mahu Jennings dan gengnya
mengganggu ketenteraman syurga lanunnya.
Tak boleh. Ini aku punya.
Kau cari yang lain.
- Wah, garangnya! - Lepaskan!
- Garang! - Lepaskan!
- Berhenti. - Nak main?
Jaga kelakuan kau, Jennings!
Pergi mampuslah, Hornigold!
Kuli berlagak!
Ini bukan Port Royal.
Wanita di sini perlu dilayan…
Aku rasa kau belum kenal En. Vane.
Dia agak gila.
Maksud aku, gila yang sewajarnya.
Aku takkan buat dia marah.
Hornigold ada penguat kuasanya sendiri,
Edward Thatch.
Lepaskan dia.
Dengan itu, bermulalah pertempuran…
antara dua ketua lanun yang sangat berbeza…
bertemu atas sifat tamak
dan keinginan merebut peluang.
Tuan Hornigold!
Apa hal?
Jennings buat hal.
Malam itu, Jennings belayar ke Jamaica…
dengan kapal Hornigold.
Celaka!
Terjemahan sari kata oleh Syahmi Sapperi